**REPUBLIKA SRPSKA**

**NARODNA SKUPŠTINA**

**Z A P I S N I K**

**sa Sedme posebne sjednice Narodne skupštine Republike Srpske,**

**održane 21. juna 2023. godine**

Sedma posebna sjednica Narodne skupštine Republike Srpske održana je 21. juna 2023. godine u Banjoj Luci.

Predsjednik Narodne skupštine Republike Srpske dr Nenad Stevandić (u daljem tekstu predsjednik) otvorio je Sedmu posebnu sjednicu i konstatovao da postoji kvorum za rad, te da su odsustvo sa sjednice najavili narodni poslanici: Saša Grbić, Andrea Gajić, Mirsad Duratović, Amir Hurtić, Ramiz Salkić, Zagorka Grahovac, Milan Radović, Maja Dragojević Stojić, Milan Milaković, Velibor Stanić, Kostadin Vasić, Igor Crnadak, Nikolina Šljivić, Boris Pašalić i Nebojša Drinić.

Na početku sjednice predsjednik je obavijestio prisutne da će se raditi dok se ne iscrpi dnevni red Sedme posebne sjednice Narodne skupštine Republike Srpske, a da će ***dan za glasanje***biti po okončanju rasprave o predloženoj tački dnevnog reda.

Na osnovu člana 170, stav 1 i člana 171 Poslovnika Narodne skupštine Republike Srpske (u daljem tekstu Poslovnik), sjednica je zakazana na zahtjev narodnih poslanika.

Poslanici su usvojili

**DNEVNI RED**

1. **Prijedlog zakona o izmjeni Zakona o objavljivanju zakona i drugih propisa Republike Srpske – po hitnom postupku – prijedlog narodnih poslanika**

**sa** (prisutno 63, glasalo 51) ***48 glasova za, nijednim protiv i tri poslanika su se uzdržala od glasanja.***

**Ad 1:** **Prijedlog zakona o izmjeni Zakona o objavljivanju zakona i drugih propisa Republike Srpske – po hitnom postupku – prijedlog narodnih poslanika**

U ime predlagača uvodno izlaganje podnio je predsjednik Narodne skupštine Republike Srpske.

U poslaničkoj raspravi, učestvovali su: Nebojša Vukanović, Radovan Višković, predsjednik Vlade Republike Srpske, Slaviša Marković, Srđan Mazalica, Đorđe Vučinić, Dragomir Vasić, Ognjen Bodiroga, Milanko Mihajilica, Vukota Govedarica, Željko Dubravac, Radislav Dončić, Nenad Stevandić, Mirna Savić Banjac i Igor Žunić.

Krivi navod ili repliku, imali su: Igor Žunić, Đorđe Vučinić, Nenad Stevandić, Nataša Radulović, Mladen Ilić, Željko Dubravac, Vukota Govedarica, Milanko Mihajilica i Nebojša Vukanović.

Povredu Poslovnika, prijavili su: Nebojša Vukanović i Đorđe Vučinić (član 140 – prisutno 65, 19 glasalo, *17 poslanika za, dva protiv i nijedan poslanik se nije uzdržao od glasanja*).

Klubovi poslanika SNSD, SP, DEMOS, US, NPS i Poslaničke grupe SPS i DNS podnijeli su zaključak.

Klub poslanika SDS podnio je zaključke.

Zaključena je rasprava.

Završnu riječ o ovoj tački dnevnog redao dao je predsjednik Narodne skupštine Republike Srpske.

*U* ***danu za glasanje***,21. juna 2023. godine*,* svoje odsustvo najavili su narodni poslanici: Saša Grbić, Andrea Gajić, Mirsad Duratović, Amir Hurtić, Ramiz Salkić, Zagorka Grahovac, Milan Radović, Maja Dragojević Stojić, Milan Milaković, Velibor Stanić, Kostadin Vasić, Igor Crnadak, Nikolina Šljivić, Boris Pašalić i Nebojša Drinić.

**Ad – 1: Prijedlog zakona o izmjeni Zakona o objavljivanju zakona i drugih propisa Republike Srpske – po hitnom postupku – prijedlog narodnih poslanika**

**Zakon o izmjeni Zakona o objavljivanju zakona i drugih propisa Republike Srpske usvojen je sa** (prisutno 61, glasalo 54) ***54 glasa za, nijedan protiv i nijedan poslanik se nije uzdržao od glasanja.***

**Zaključci u vezi sa neustavnim djelovanjem Ustavnog suda Bosne i Hercegovine:**

1. Republika Srpska je opredjeljena za potpuno poštovanje i dosljedno primjenjivanje Opšteg okvirnog sporazuma za miru u BiH, kojim se nedvosmisleno prihvata, potvrđuje i garantuje njen ustavnopravni položaj, kao jednog od dva entiteta u sastavu BiH.
2. Osuđujemo neustavno djelovanje Ustavnog suda BiH, kojim se erodira ustavnopravna pozicija Republike Srpske, a posljedično i ustavna pozicija BiH i svih njenih građana.
3. Ukoliko Ustavni sud BiH nastavi svoje neustavno djelovanje Narodna skupština Republike Srpske će biti primorana da donosi odgovarajuće zakone kojim se takvo postupanje neutrališe.
4. Tražimo od svih predstavnika Republike Srpske u institucijama BiH da iniciraju postupak donošenja zakona o Ustavnom sudu BiH kojim će se regulisati pitanja organizacije Ustavnog suda, postupka pred tim sudom i pravno dejstvo njegovih odluka i da iniciraju postupak donošenja zakona o izboru troje sudija koje bira predsjednik Evropskog suda za ljudska prava, kojim će se propisati da najmanje jednog sudiju bira Narodna skupština Republike Srpske.
5. Ukoliko se Parlamentarna skupština BiH ogluši o zahtjeve predstavnika Republike Srpske da se pristupi usvajanju Zakona o Ustavnom sudu BiH i Zakona o izboru sudija koje bira predsjednik Evropskog suda za ljudska prava, pozivamo sve predstavnike Republike Srpske da se povuku iz njihovog rada dok se ovi zakoni ne usvoje.
6. Zadužuju se Vlada Republike Srpske i Ministarstvo pravde Republike Srpske da pripreme nacrt zakona o Ustavnom sudu BiH, sa posebnim osvrtom na izbor sudija koje bira predsjednik Evropskog suda za ljudska prava, koji će poslužiti predstavnicima Republike Srpske u institucijama BiH kao osnove za pokretanje postupka njihovog usvajanja.
7. Pozivamo Ustavni sud BiH da ukine svoju odluku o brisanju člana 39 Pravila Ustavnog suda BiH („Službeni glasnik BiH”, broj 94/14).

Zadužuju se Vlada Republike Srpske i Ministarstvo pravde Republike Srpske da pripreme zakon o neprimjenjivanju odluka Ustavnog suda BiH na teritoriji Republike Srpske i da ga upute u skupštinsku proceduru ukoliko se nastavi neustavno djelovanje Ustavnog suda BiH. Ovim zakonom se treba riješiti i pitanje pravne zaštite lica koja bi bila izložena eventualnom krivičnom gonjenju zbog neprimjenjivanja odluka Ustavnog suda BiH.

1. Pozivamo Ustavni sud Republike Srpske da obavijesti najviše ustavne organe Republike Srpske o problemu neustavnog djelovanja Ustavnog suda BiH i da pripremi mišljenja i prijedloge za donošenje potrebnih zakona i za preduzimanje drugih mjera radi obezbjeđenja ustavnosti i zakonitosti i zaštite sloboda i prava građana.
2. Ovi zaključci će biti upućeni Predsjedniku, Vladi i Ustavnom sudu Republike Srpske, Parlamentarnoj skupštini, Predsjedništvu, Savjetu ministara i Ustavnom sudu BiH i predstavnicima Republike Srpske u institucijama Bosne i Hercegovine.
3. Ovi zaključci stupaju na snagu narednog dana od dana donošenja.

**usvojeni su sa** (prisutno 60, glasalo 52) **52 glasa *za, nijednim protiv i nijedan poslanik se nije uzdržao od glasanja.***

Predsjednik je zaključio Sedmu posebnu sjednicu Narodne skupštine Republike Srpske.

U skladu sa članom 174, stav 10 Poslovnika sastavni dio ovog zapisnika je stenogram od 69 stranica, tonski i video-zapis Sedme posebne sjednice Narodne skupštine Republike Srpske.

**GENERALNI SEKRETAR PREDSJEDNIK**

**NARODNE SKUPŠTINE NARODNE SKUPŠTINE**

***Boran Bosančić Dr Nenad Stevandić***